নাটোরের গুরুদাশপুর উপজেলায় দুটি ট্রাকের মুখোমুখি সংঘর্ষে বুধবার ৩ জন নিহত হয়েছেন। আজ ভোরে উপজেলার নয়াবাজার এলাকায় ঢাকা-নাটোর মহাসড়কে এ দুর্ঘটনা ঘটে।    পুলিশ জানায়, ঢাকা থেকে নাটোরগামী একটি ট্রাক ও চাঁপাইনবাবগঞ্জ থেকে আসা আম বোঝাই আরেকটি ট্রাকের মুখোমুখি সংঘর্ষ হয়। এতে ঘটনাস্থলেই ৩ জন মারা যান ও ১ জন আহত হন।    নিহতরা দুইজন ট্রাকের চালক এবং একজন সহকারী। আহত অপর সহকারীকে রাজশাহী মেডিকেল কলেজ হাসপাতালে ভর্তি করা হয়েছে। নিহতদের পরিচয় পাওয়া যায়নি।    নাটোর ফায়ার সার্ভিস স্টেশনের ইনচার্জ আব্দুর রউফ দুর্ঘটনায় কথা স্বীকার করেন।    এ ব্যাপারে মামলা দায়েরের প্রস্তুতি চলছে। পুলিশ দুর্ঘটনাকবলিত দুটি ট্রাক আটক করেছে।